आरटीआइ कार्यकर्ताओं ने कहा कि नशा मुक्ति केंद्र के प्रभारी डॉ. पीडी गर्ग ने दफ्तरी सुप¨रटेंडेंट व लैब टेक्निशियन के पद भरने के लिए 30 अप्रैल 2016 को एक प्रार्थना पत्र सरकारी मेडिकल कॉलेज के तत्कालीन ¨प्रसिपल डॉ. बीएस बल को लिखा था। पत्र में उन्होंने कहा था कि नशा मुक्ति केंद्र में कामकाज सुचारू ढंग से चलाने के लिए एक दफ्तरी सुप¨रटेंडेंट व लैब टेक्निशियन की जरूरत है। 3 मई 2016 को ¨प्रसिपल ऑफिस से इस पत्र पर डायरी नंबर लगाकर डॉ. पीडी गर्ग को उपरोक्त पद भरने के लिए कहा गया। इसके बाद डॉ. पीडी गर्ग ने अगले दिन यानी 4 मई 2016 को सुबह साढ़े दस बजे इंटरव्यू का दिन मुकर्रर कर दिया। यह महज खानापूर्ति थी, क्योंकि एक दिन में किसी को यह मालूम नहीं हो सकता था कि नशा मुक्ति केंद्र में इंटरव्यू रखा गया है। 4 मई को ही इंटरव्यू का ड्रामा रचकर डॉ. गर्ग ने जसबीर ¨सह रंधावा नामक शख्स को दफ्तरी सुप¨रटेंडेंट के रूप में तैनात कर दिया। जसबीर ¨सह रंधावा डिप्टी कमिश्नर अमृतसर ऑफिस से सेवानिवृत्त हुए हैं। डॉ. गर्ग ने रंधावा को 4 मई को ही नौकरी ज्वाइन भी करवा दी।